Rd iki sawijining dosen FE universitas mumpuni ing kutha Solo. Ba­pak 47 taun iki wis kagungan mo­mongan siji, wadon umure watara 3 taunan. Sabtu, nalika nembe libur ngajar, Rd momong putrine sing isih balita iku nang ndalem. Wektu kuwi putrine sing ayu menik menik nembe dolanan macem-macem, nggambar nganggo spidol lan krayon uga boneka bongkar pasang. Rd seneng amarga balitane iku ora rewel, mulane karo nyantai anggone momong nganti Rd ngantuk lan keturon. Dumadakan ana tamu 2 teka. “Assalamualaikum…” cluluke tamu sing tibak­nen mahasiswane Rd arep konsultasi bab skripsi. “Walaikum salam…” semaure Rd karo njenggirat tangi gage mbukak lawang ruwang tamu.
